Държавен вестник, бр. 83, 2024 г., стр. 202

СТР.  202	
Д Ъ Р Ж А В Е Н  В Е С Т Н И К 	
БРОЙ  83
Р Е Ш И :
1. Приема информацията за дейността на 
Временната комисия за проверка на факти и 
обстоятелства относно корупционни практики и 
системна злоупотреба със служебно положение, 
извършвани в ущърб на гражданите и бизнеса, 
както и облагодетелстване на свързани друже­
ства с кмета на община Доспат – Елин Радев.
2. Всички материали от проверката на 
Временната комисия за проверка на факти и 
обстоятелства относно корупционни практики 
и системна злоупотреба със служебно поло­
жение, извършвани в ущърб на гражданите и 
бизнеса, както и облагодетелстване на свързани 
дружества с кмета на община Доспат – Елин 
Радев, да се предоставят по компетентност на 
Европейската прокуратура, Прокуратурата на 
Република България, министър-председателя на 
Република България, Комисията за противодей­
ствие на корупцията, Агенцията за държавна 
финансова инспекция, Националната агенция 
за приходите, Държавна агенция „Национална 
сигурност“ и Министерството на вътрешните 
работи.
Решението е прието от 50-ото Народно съб-
рание на 26 септември 2024 г. и е подпечатано 
с официалния печат на Народното събрание.
Председател на Народното събрание: 
Рая Назарян
6318
ДЕКЛАРАЦИЯ
във връзка със систематичното и методично 
разрушаване на диалога между Република 
Северна Македония и Република България 
и провокативни и обидни изявления спрямо 
България от страна на управляващите полити­
чески фактори в Република Северна Македония
Народното събрание на Република България,
– Като зачита принципите на Устава на 
Организацията на обединените нации и до­
кументите на Организацията за сигурност и 
сътрудничество в Европа, както и демокра­
тичните принципи, залегнали в актовете на 
Съвета на Европа;
– Като изхожда от Договора за Европейския 
съюз и Договора за функционирането на Ев­
ропейския съюз и заложените в тях ценности;
– Като изхожда от Заключенията на Съвета 
на Европейския съюз от юли 2022 г.;
– Като потвърждава фундаменталното значе­
ние на Договора за приятелство, добросъседство 
и сътрудничество между Република България 
и Република Северна Македония от 2017 г. 
и значението на двустранните Протоколи от 
заседанията на Съвместната междуправител­
ствена комисия по чл. 12 от 2019 г. и 2022 г., 
както и Решението на Четиридесет и седмото 
Народно събрание на Република България във 
връзка с разширяването на Европейския съюз 
и процеса на преговори с Република Северна 
Македония от 24 юни 2022 г.;
– Като призовава институциите в Република 
Северна Македония в духа на европейските 
ценности и свободи да се въздържат от решения 
и действия, които сериозно биха навредили на 
отношенията между двете държави и техните 
граждани;
– Като препотвърждава Декларацията от 
2 февруари 2023 г. във връзка с ескалиращите 
агресивни антибългарски прояви в Република 
Северна Македония;
Д Е К Л А Р И Р А :
1. Потвърждава политическо намерение и 
стремеж за довършване на изграждането на 
Паневропейски Коридор VIII от българска стра­
на и призовава правителството на Република 
Северна Македония да подходи отговорно и 
добросъвестно към всички поети ангажименти 
и договорености с цел навременно изграждане 
на участъците от трасето на Паневропейски 
Коридор VIII на нейна територия.
2. Настоява за възстановяване на прекъсна­
тия от страна на Република Северна Македония 
позитивен диалог и спиране на антибългарската 
кампания и провокативни изявления спрямо 
България в Република Северна Македония.
3. Потвърждава волята на българската дър­
жава и институции относно организирането 
на съвместни чествания на общи исторически 
събития и личности предвид богатата обща ис­
тория на двете държави. Изразява категорично 
несъгласие с отричането на общата история 
на Република Северна Македония и България 
от страна на членове на Правителството на 
Република Северна Македония, което пред­
ставлява директно нарушение на Договора за 
приятелство, добросъседство и сътрудничество 
между Република България и Република Се­
верна Македония от 2017 г.
Декларацията е приета от 50-ото Народно 
събрание на 26 септември 2024 г. и е подпечатана 
с официалния печат на Народното събрание.
Председател на Народното събрание: 
Рая Назарян
6319
ПРЕЗИДЕНТ 
НА РЕПУБЛИКАТА
УКАЗ № 243
На основание чл. 98, т. 7 от Конституцията 
на Република България във връзка с чл. 12, 
ал. 3 от Закона за Българската народна банка
П О С Т А Н О В Я В А М :
Назначавам Любомир Антонов Каримански 
за член на Управителния съвет на Българската 
народна банка, считано от 2 декември 2024 г.